শিশু-প্রতিরোধী প্যাকেজিং

**শিশু-প্রতিরোধী প্যাকেজিং** হল এক প্রকার বিশেষ ধরণের মোড়ক যা শিশুদের বিপজ্জনক পদার্থ গিলে ফেলার ঝুঁকি কমাতে ব্যবহৃত হয়। এক্ষেত্রে সাধারণত একটি বিশেষ সুরক্ষা ক্যাপ ব্যবহার করা হয়। বিধি সম্মতভাবে এগুলি প্রেসক্রিপশন ওষুধ, ওভার-দ্য-কাউন্টার ওষুধ, নিকোটিনযুক্ত ইলেকট্রনিক ধূমপান যন্ত্র বা নিকোটিন EUTPD  ৩৬.৭, কীটনাশক এবং গৃহস্থালী রাসায়নিক ধারণ করতে পারে এমন রিফিল পাত্রে ব্যাবহার করা বাধ্যতামূলক। কিছু ক্ষেত্রে ব্লিস্টার প্যাকের মতো একক মোড়কও শিশুদের সুরক্ষার জন্য নিয়ন্ত্রিত হয়ে থাকে।

মার্কিন উপভোক্তা পণ্য নিরাপত্তা কমিশন একটি প্রেস বিজ্ঞপ্তিতে বলেছে যে, "শিশু প্রতিরোধী মোড়ক বলে কিছু নেই। তাই মোড়ককে সুরক্ষার প্রধান উপায় হিসেবে ভাবা উচিত নয়। বরং শিশু-প্রতিরোধী মোড়ককে সুরক্ষার শেষ উপায় হিসেবে ভাবা উচিত।"

## পটভূমি

১৯৬৭ সালে ডঃ হেনরি ব্রেঅল্ট পাত্রের জন্য শিশু-প্রতিরোধী ঢাকনা আবিষ্কার করেন।

শিশুদের দ্বারা মোড়ক খুলে ভেতরের জিনিস খেয়ে ফেলার সাথে জড়িত দুর্ঘটনার কারণে মার্কিন যুক্তরাষ্ট্রের কংগ্রেস ১৯৭০ সালে বিষ প্রতিরোধ মোড়ক আইন পাস করে, যা ইউটার মার্কিন সিনেটর ফ্র্যাঙ্ক ই. মস প্রণয়ন করেছিলেন। এটি মার্কিন ভোক্তা পণ্য সুরক্ষা কমিশনকে এই ক্ষেত্রটি নিয়ন্ত্রণ করার অধিকার দেয়। বিগত দশকগুলোতে সংযোজনের মাধ্যমে প্রাথমিক আওতা বাড়িয়ে অন্যান্য বিপজ্জনক জিনিস, যেমন মার্কিন যুক্তরাষ্ট্র পরিবেশ সংরক্ষণ সংস্থা দ্বারা নিয়ন্ত্রিত রাসায়নিক পদার্থও এর অন্তর্ভুক্ত করা হয়েছে। যদিও শিশু-প্রতিরোধী ঢাকনা নিখুঁত নয়, তবে জোরালো প্রমাণ রয়েছে যে শিশু-প্রতিরোধী ঢাকনার ব্যবহার মার্কিন যুক্তরাষ্ট্রে শিশুদের বিষক্রিয়ার হারকে যথেষ্ট পরিমাণে কমিয়েছে। আন্তর্জাতিক মান উন্নত করার জন্য প্রয়োজনীয়তা এবং পদ্ধতির মধ্যে সমন্বয় রয়েছে।

## খুলতে অসুবিধা

শিশু প্রতিরোধী মোড়ক খুলতে কিছু বয়স্ক ব্যক্তি বা প্রতিবন্ধীদের সমস্যা হতে পারে। বিধিমালা অনুযায়ী নকশাগুলো পরীক্ষা করে যাচাই করা হয় যাতে বেশিরভাগ প্রাপ্তবয়স্করা মোড়কটি খুলতে পারে। কিছু বিচারব্যবস্থায়, যদি বাড়িতে কোনো শিশু না থাকে সেই ক্ষেত্রে ফার্মাসিস্টদেরকে শিশুরোধী মোডকে ওষুধ সরবরাহ না করার অনুমতি দেওয়া হয়।

## প্রয়োজনীয়তা

এই বিধিমালাগুলো প্রকৃত শিশুদের উপর মোড়কের কার্যকারিতা পরীক্ষার পদ্ধতির উপর ভিত্তি করে তৈরি, যা দিয়ে নির্ধারণ করা হয় যে মোড়কগুলো খোলা যাবে কিনা। সম্প্রতি, বয়স্ক ব্যক্তি বা প্রতিবন্ধী ব্যক্তিরা একই মোড়কগুলো খুলতে সক্ষম কিনা তা নির্ধারণ করার জন্য অতিরিক্ত পরীক্ষাও করা হয়।

প্রায়শই শিশু প্রতিরোধী মোড়ক এমন ভাবে তৈরী করা হয়, যা খোলার জন্য দুটি ভিন্ন ধরনের মোচড় প্রয়োগের প্রয়োজন হয়। প্যাকেজারদের বিবেচনার জন্য শত শত মোড়কের নকশা উপলব্ধ আছে।

## মানদণ্ড

*আইএসও ৮৩১৭ শিশু-প্রতিরোধী প্যাকেজিং - পুনরায় বন্ধ করা যায় এমন প্যাকেজের জন্য প্রয়োজনীয়তা এবং পরীক্ষার পদ্ধতি।
*আইএসও ১৩১২৭ প্যাকেজিং—শিশু প্রতিরোধী প্যাকেজিং—পুনরায় বন্ধ করা যায় এমন শিশু প্রতিরোধী প্যাকেজিং সিস্টেমের জন্য যান্ত্রিক পরীক্ষার পদ্ধতি
*এএসটিএম ডি৩৪৭৫, শিশু-প্রতিরোধী প্যাকেজের জন্য মানক শ্রেণিবিন্যাস
*এএসটিএম এফ৩১৫৯, তরল লন্ড্রি প্যাকেটের জন্য উপভোক্তা সুরক্ষা বিশেষ
*এএসটিএম  এফ২৫১৭-১৭ উপভোক্তাদের ব্যবহারের জন্য বহনযোগ্য জ্বালানী পাত্রের শিশু প্রতিরোধী উপযোগিতা নির্ধারণের জন্য মানক বিশেষ

## আরও দেখুন

* শিশু নিরাপত্তা লক
* শিশু প্রতিরোধী
* ব্যবস্থাপত্র ছাড়া লভ্য ঔষধ
* মোড়ক চুরি
* ঔষধ
* স্ক্রু ঢাকনা
* অবৈধ হস্তক্ষেপ প্রতিরোধ
* মার্কিন যুক্তরাষ্ট্র ফার্মাকোপিয়া

## বহিঃসংযোগ

* ইনস্টিটিউট অফ প্যাকেজিং প্রফেশনালস
* প্যাকেজিং অ্যাসোসিয়েশন অফ কানাডা
* ডিউক ইউনিভার্সিটি মেডিকেল সেন্টার আর্কাইভে জে এম. এরিনা পেপারস 

## সাধারণ এবং উদ্ধৃত তথ্যসূত্র
* লকহার্ট, এইচ., এবং পেইন, এফ.এ., *প্যাকেজিং অফ ফার্মাসিউটিক্যালস অ্যান্ড হেলথকেয়ার প্রোডাক্টস*, ২০০৬, ব্ল্যাকি, 
* ইয়াম, কে. এল., *এনসাইক্লোপিডিয়া অফ প্যাকেজিং টেকনোলজি*, জন উইলি অ্যান্ড সন্স, ২০০৯, 

## তথ্যসূত্র

বিষয়শ্রেণী:শিশু নিরাপত্তা
বিষয়শ্রেণী:মোড়কজাতকরণ